
ประกาศองค์การบริหารส่วนตำบลควนพัง

เรื่อง วัน เวลา และสถานที่ตรวจรับงานจ้าง
โครงการก่อสร้างถนนลาดยางแอสฟัลส์ติกคอนกรีตศาลาเหลวไหล (ปลวกขาว – เขตอำเภอชะอวด ช่วงที่ ๔ ) หมู่ที่ ๑  ตำบลควนพัง อำเภอร่อนพิบูลย์  จังหวัดนครศรีธรรมราช


                                                  …………………………

ตามที่องค์การบริหารส่วนตำบลควนพัง  อำเภอร่อนพิบูลย์   จังหวัดนครศรีธรรมราช  ได้ทำสัญญาจ้างกับ หจก.แซนซันการโยธา  เพื่อดำเนินการโครงการก่อสร้างถนนลาดยางแอสฟัลส์ติกคอนกรีตศาลาเหลวไหล (ปลวกขาว – เขตอำเภอชะอวด ช่วงที่ ๔ ) หมู่ที่ ๑  ตำบลควนพัง   โดยทำการเกลี่ยบดอัดชั้นพื้นทางเดิม ปรับแต่งลงวัสดุคัดเลือกตกแต่งคันทาง  กว้าง ๖ เมตร ระยะทางยาว  ๕๐๐ เมตร คิดเป็นปริมาตรเฉลี่ย ๓๔๐ ลูกบาศก์เมตร ลงวัสดุชั้นพื้นทางเกรดเกลี่ย กว้าง ๖ เมตร ระยะทางยาว ๕๐๐  เมตร เกรดเกลี่ยเรียบบดอัดแน่นตลอดสาย คิดเป็นปริมาตรงานชั้นพื้นทางเฉลี่ย ๔๗๓  ลูกบาศก์เมตร  ลาดยางผิวจราจรแบบแอสฟัลส์ติก คอนกรีต   กว้าง ๖  เมตร หนา ๐.๐๔  เมตร ระยะทาง ๕๐๐  เมตร คิดเป็นพื้นที่ผิวจราจรไม่น้อยกว่า ๓,๐๐๐  ตารางเมตร พร้อมติดตั้งป้ายประชาสัมพันธ์โครงการ  โดยวิธีประมูลจ้างด้วยระบบอิเล็กทรอนิกส์     รายละเอียดตามสัญญาจ้าง เลขที่  ๒/๒๕๕๖  ลงวันที่ ๒๔  มกราคม   ๒๕๕๖  วงเงินตามสัญญา  ๑,๒๕๗,๙๙๐  บาท วันเริ่มสัญญา  ๒๕  มกราคม  ๒๕๕๖  วันสิ้นสุดสัญญา  ๒๕  มีนาคม  ๒๕๕๖  นั้น
          
บัดนี้  ผู้รับจ้างได้ส่งมอบงานจ้าง  ตามหนังสือส่งมอบงานจ้าง ลงวันที่  ๒๒  กุมภาพันธ์ ๒๕๕๖ เพื่อให้คณะกรรมการตรวจรับงานจ้างได้ตรวจรับงานจ้างต่อไป ทั้งนี้ ประธานคณะกรรมการตรวจรับงานจ้างได้นัดตรวจรับงานจ้างในวันที่   ๒๘  กุมภาพันธ์   ๒๕๕๖  เวลา ๑๐.๐๐  น. เป็นต้นไป 
         
เพื่อให้เกิดความโปร่งใส บริสุทธิ์ ยุติธรรมและเกิดประโยชน์สูงสุดแก่ทางราชการรวมทั้งเป็นการเผยแพร่ประชาสัมพันธ์ข้อมูลข่าวสารเกี่ยวกับการจัดซื้อจัดจ้างและกิจการขององค์การบริหารส่วนตำบลควนพังรวมทั้งเป็นการปฏิบัติตามพระราชบัญญัติข้อมูลข่าวสารของทางราชการ พ.ศ. ๒๕๔๐ และ       พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. ๒๕๔๖
           
องค์การบริหารส่วนตำบลควนพังจึงขอประกาศและประชาสัมพันธ์การตรวจรับงานจ้างโครงการดังกล่าวเพื่อทราบและเข้าร่วมเป็นสักขีพยานในการตรวจรับงานจ้างดังกล่าวให้ทราบโดยทั่วถึงกัน ซึ่งสามารถสอบถามรายละเอียดเพิ่มเติมได้ที่ องค์การบริหารส่วนตำบลควนพัง โทร. ๐๗๕.๗๕๙๒๘๔ ตามวันเวลาราชการ หรือสามารถดูรายละเอียดเพิ่มเติมได้ทาง www.Khuanpang.go.th 
        
จึงประกาศให้ทราบโดยทั่วกัน                
             

ประกาศ ณ วันที่   ๒๗    เดือน  กุมภาพันธ์   พ.ศ.  ๒๕๕๖

                                  (นายนุกูล   ธานีรัตน์)

